ਡਾ. ਹਿੰਮਤ ਸਿੰਘ ਸੋਢੀ
ਡਾ. ਹਿੰਮਤ ਸਿੰਘ ਸੋਢੀ ਹਰਿਆਣੇ ਵਿੱਚ ਰਹਿਣ ਵਾਲੇ ਪੰਜਾਬੀ ਲੇਖਕ ਹਨ। ਡਾ.ਹਿੰਮਤ ਸਿੰਘ ਸੋਢੀ ਦਾ ਜਨਮ 7 ਮਾਰਚ 1927 ਨੂੰ ਅੰਮ੍ਰਿਤਸਰ ਜ਼ਿਲ੍ਹੇ ਦੇ ਪਿੰਡ ਜੱਲੂਪੁਰ ਖੇੜਾ ਵਿਖੇ ਸ੍ਰੀ ਚੂਨਾ ਸਿੰਘ ਦੇ ਘਰ ਹੋਇਆ। ਹਿੰਮਤ ਸਿੰਘ ਸੋਢੀ ਨੇ ਐਮ.ਏ.ਅੰਗਰੇਜੀ ਤੇ ਪੰਜਾਬੀ ਦੀ ਵਿੱਦਿਆ ਹਾਸਲ ਕੀਤੀ। ਹਿੰਮਤ ਸਿੰਘ ਸੋਢੀ ਜੀ.ਐਮ.ਐਨ. ਕਾਲਜ ਅੰਬਾਲਾ ਕੈਂਟ ਤੋਂ ਪੰਜਾਬੀ ਪ੍ਰਾਧਿਆਪਕ ਵਜੋਂ ਸੇਵਾ ਮੁਕਤ ਹੋਏ। ਹਿੰਮਤ ਸਿੰਘ ਸੋਢੀ ਨੇ ਕਵਿਤਾ,ਕਹਾਣੀ,ਵਾਰਤਕ ਤੇ ਆਲੋਚਨਾ ਦੇ ਖੇਤਰ ਵਿੱਚ ਪੁਸਤਕਾਂ ਦੀ ਰਚਨਾ ਕੀਤੀ ਹੈ। ਲੇਖਕ ਨੂੰ ਅਨੇਕਾਂ ਸੰਸਥਾਵਾਂ ਵੱਲੋਂ ਸਨਮਾਨ ਪ੍ਰਾਪਤ ਹੈ। ਲੇਖਕ ਨੂੰ ਭਾਸ਼ਾ ਵਿਭਾਗ,ਪੰਜਾਬ ਵੱਲੋਂ 1994 ਵਿੱਚ ਸ਼੍ਰੋਮਣੀ ਪੰਜਾਬੀ ਸਾਹਿਤਕਾਰ ਐਵਾਰਡ ਨਾਲ ਸਨਮਾਨਿਤ ਕੀਤਾ। ਹਰਿਆਣਾ ਪੰਜਾਬੀ ਸਾਹਿਤ ਅਕਾਦਮੀ ਵੱਲੋਂ 'ਭਾਈ ਸੰਤੋਖ ਸਿੰਘ' ਪੁਰਸਕਾਰ ਨਾਲ ਸਨਮਾਨਿਤ ਕੀਤਾ।